b'\n_START_ARTICLE_\nRazstava\n_START_PARAGRAPH_\nRazstava je prireditev, na kateri so umetni\xc5\xa1ki ali drugi predmeti postavljeni na ogled obiskovalcem. Najpogostej\xc5\xa1i razstavani prostori so galerije, muzeji, razli\xc4\x8dne avle, pa tudi lokacije na prostem: parki, ulice, ipd. Razstave so praviloma organizirane tematsko in predstavljajo skupino umetni\xc5\xa1kih izdelkov, ki jih dru\xc5\xbeijo podobne karakteristike (ciklus del enega avtorja, zbirka tematsko povezanih predmetov, skupina rastlin, kronolo\xc5\xa1ko urejene razstave, itd.)._NEWLINE_Pogosto izraz\xc2\xa0\xc2\xbbrazstava\xc2\xab\xc2\xa0tolma\xc4\x8dimo kot prireditev, na kateri so na ogled postavljeni novi oz. malokrat razstavljeni predmeti, starej\xc5\xa1e ali dlje razstavljene predmete v okviru razstavnega prostora pojmujemo kot stalno razstavo.'